Hindi News

Local

Uttar pradesh

Gorakhpur

Corona Baby | Gorakhpur Coronavirus (COVID 19) Janta Curfew Updates; Baby Girl Born In Uttar Pradesh Gorakhpur

गोरखपुर में बच्ची ने लिया जन्म; परिजनों ने नाम कोरोना रखा, बोले- इससे लोगों में अच्छी आदतें आईं

6 महीने पहले



कॉपी लिंक

नवजात बच्ची।

गोरखपुर जिला अस्पताल में दोपहर 12:20 बजे बच्ची ने लिया जन्म

परिजन बोले- कोरोना ने देश को एकजुट किया, हमें विपरीत परिस्थितियों में भी सकारात्मक सोच रखना चाहिए

गोरखपुर. उत्तर प्रदेश के मुख्यमंत्री योगी आदित्यनाथ के गृहजनपद में लोग आज जनता कर्फ्यू का पालन करते हुए अपने-अपने घरों में कैद रहे। इस बीच जिला अस्पताल में एक बच्ची ने जन्म लिया है। परिजनों ने उसका नाम 'कोरोना' रखा है। वायरस कोरोना का पूरी दुनिया में आतंक है? इस सवाल पर नवजात बच्ची के चाचा ने कहा- इस वायरस से हमें अच्छी आदतों को अपनाने के लिए प्रेरित किया है। साथ ही पूरी दुनिया एकजुट भी हुई है। बच्ची का इससे अच्छा कोई और नाम नहीं हो सकता है।

ये भी पढ़े

कोरोना के कारण लखनऊ, गाजियाबाद और नोएडा 31 मार्च तक लॉकडाउन, पीएम के आह्वान पर लोगों ने शंख-घंटी और थाली बजाई



कौड़ीराम कस्‍बे के सोहगौरा गांव के रहने वाले बबलू त्रिपाठी की पत्‍नी रागिनी त्रिपाठी को रविवार सुबह जनता कर्फ्यू के बीच प्रसव पीड़ा शुरु हुई। पेशे से इंजीनियर देवर नीतेश राम त्रिपाठी ने भाभी रागिनी को जिला अस्पताल में भर्ती करवाया। जहां उसने दोपहर 12.20 बजे एक बच्‍ची को जन्‍म दिया। बच्‍ची के चाचा नितेश ने बताया कि उनके बड़े भाई बाहर रहते हैं। मोदीजी ने आज जनता कर्फ्यू का आह्वान किया, जिस पर पूरे देश में लॉक डाउन है। ऐसे में ग्रामीण इलाके से जिला अस्‍पताल में आना मुश्किल रहा है। लेकिन, ऐसे केस में किसी भी तरह की कोई परेशानी नहीं हुई। वे निजी साधन से यहां पर आए।





बच्‍ची के पैदा होने के बाद सभी परिवार के सदस्‍यों ने उसका नाम कोरोना रखने का फैसला किया है। उनका कहना है कि परिवार में लक्ष्‍मी आई है। आज जनता कर्फ्यू का दिन है। ऐसे में कोरोना से अच्‍छा नाम उनके परिवार को नहीं दिखाई दिया। उन्‍होंने बताया कि वे लोग पास के मंदिर में घंटा और थाली शाम 5 बजे मोदी जी के आह्वान पर बजाएंगे। उन्‍होंने कहा कि उन्‍हें इस बात की खुशी है कि पूरा देश ‘कोरोना’ के लिए घंटी, थाली और ताली बजाएगा। उन्‍होंने कहा- मैं समाज को ये संदेश देना चाहता हूं कि, मुश्किल घड़ी में भी सकारात्‍मक सोच के साथ इससे निजात पाया जा सकता है। यही वजह है कि उन्‍होंने बच्‍ची का नाम कोरोना रखा है।

